Kuchiyeva D. A - 2024-yil-Кафедра-конференцияси pdf

7
Kirish so‘zi
Zamonaviy taraqqiyotga erishayotgan mamlakatlarning bosib o‘tayotgan
qadamlariga diqqat qilinsa, ilmiy-tadqiqot va boshqa turdagi ta’lim muassasalarida
innovatsion texnologiyalarni qo‘llash, uni integratsiyalash orqali takomillashtirib
borish pedagogik faoliyatda strategik rivojlanishning
muhim omili sifatida
qaralmoqda. Ta’lim sohasida innovatsiyalarni yaratish, o‘zlashtirish va tarqatish
asosida ochiq, moslashuvchan, individuallashgan,
yangi bilimlarni yaratuvchi
zamonaviy pedagogik texnologiyalar kirib kelmoqda. Bunday jarayonning
jadallashuvida maktabgacha va maktab ta’limining o‘rni juda muhim.
Keyingi paytlarda Respublikamizda maktab ta’limi va umuman, ta’limga doir
olib borilayotgan qator islohotlar diqqatga sazovor. Shuningdek, ilg‘or xorijiy
tajribalardan foydalanish, keng joriylanishi
muhim ahamiyat kasb etishi
prezidentimiz tomonidan ham bot-bot ta’kidlanmoqda, bu borada aniq talab hamda
vazifalar belgilanmoqda. Huquqiy-me’yoriy hujjatlarda belgilangan maktabgacha va
maktab ta’limi sohasini rivojlantirishga doir maqsadlarni amalga oshirishda
Samarqand viloyati pedagoglarni yangi metodikalarga o‘rgatish milliy markazi
(Pedagogika markazi) tomonidan ham bir qator ishlar amalga oshirilmoqda.
Bugungi kunda maktabgacha va boshlang‘ich ta’limni
integratsiyalash
ta’limning dolzarb muammosi sifatida namoyon bo‘lmoqda. O‘zbekiston
Respublikasining “Ta’lim to‘g‘risida”gi Qonunning 8-moddasida “Maktabgacha
ta’lim va tarbiya olti yoshdan, yetti yoshgacha bo‘lgan bolalarni boshlang‘ich
ta’limga bir yillik majburiy tayyorlashni ham nazarda tutadi” deb takidlangan.
Mamlakatimiz innovatsion taraqqiyot yo‘lida shiddat bilan rivojlanib
borayotgan bir davrda kelajagimiz davomchilari bo‘lmish yoshlarning ijodiy
g‘oyalari va ijodkorligini har tomonlama qo‘llab quvvatlash,
ularning bilim,
ko‘nikma va malakalarini shakllantirish hamda ilg‘or xorijiy tajribalar, xalqaro
mezon va talablar asosida baholash tizimini takomillashtirish, shu yo‘lda xalqaro
tajribalarni o‘rganish, mavjud tizimni har tomonlama
qiyosiy tahlil qilish, tegishli
8
yo‘nalishdagi xalqaro va xorijiy tashkilotlar, agentliklar, ilmiy-tadqiqot muassasalari
bilan yaqindan hamkorlik qilish muhim ahamiyatga egadir.
Ushbu tadqiqiotlarda O‘zbekiston farzandlarining qatnashishlari ham muhim
ahamiyat kasab etadi. Tadqiqotlarda olingan natijalar mamlakatdagi ta’lim sifati va
uning xalqaro standartlarni hisobga olgan holda egallagan o‘rni to‘g‘risida xulosalar
chiqarish imkonini bеradi. Xalqaro tadqiqotlar ta’lim sohasidagi milliy tadqiqotlarni
sifatli o‘tkazishga ijobiy ta’sir ko‘rsatadi. Xalqaro standartlar
darajasida yuqori
iqtisodiy samaraga asoslangan milliy baholash tizimini yaratish imkonini bеradi.
Mazkur “Maktabgacha va boshlang‘ich ta’limda xalqaro baholash dasturlari
asosida integratsiyalashtirilgan ta’limni tashkil etish masalalari” mavzusida
o‘tkazilayotgan maktabgacha ta’lim tashkiloti va umumta’lim maktablari pedagog
xodimlari uchun ilmiy-amaliy konferensiya ham maktabgacha va boshlang‘ich
ta’limni integratsiyalash masalalarining dolzarb pedagogik muammolarini tadqiq
qilishga qaratilgan.
Ushbu ilmiy-amaliy anjumanda maktabgacha va boshlang‘ich ta’lim
sohalaridagi muammolar yuzasidan taklif va xulosalar
berilishiga ishonaman hamda
konferensiya ishiga muvaffaqiyatlar tilayman.